**CONTRACT SUBSECVENT DE SERVICII**

**Nr. .......... / ............... / .............2025**

**LOT.........**

1. ***. Preambul***

În temeiul Legii nr. 98/2016 privind achiziţiile publice, cu modificările şi completările ulterioare şi ale Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică din Legea nr. 98/2016 privind achiziţiile publice, cu modificările şi completările ulterioare, s-a încheiat prezentul **contract de servicii** **între:**

Unitatea Administrativ Teritorială - Judeţul Cluj*,* cu sediul în Cluj – Napoca, Calea Dorobanţilor, nr. 106, telefon, 0372640000, CUI 4288110, cont trezorerie RO43TREZ24A510103203030X deschis la Trezoreria municipiului Cluj-Napoca, reprezentat prin **Preşedinte -** **ALIN TIȘE**, în calitate de **Beneficiar**

**şi**

……………………………………………………….cu sediul în ……………………………………………….înregistrată la Registrul Comerţului sub nr…………………………………………….., C.U.I……………………………………………………………, .cont bancar……………………………….deschis la ………………………………………….în calitate de Prestator, pe de altă parte.

***2. Definiţii***

* 1. - În prezentul contract următorii termeni vor fi interpretaţi astfel:
1. **contract** – reprezintă prezentul înscris şi toate anexele sale.
2. **act adiţional** – documentul care modifică prezentul contract.
3. **Părţi** – părţile contractante, aşa cum sunt acestea numite şi identificate în prezentul contract, respectiv **beneficiar şi prestator**; **Beneficiarul** este autoritatea contractantă în sensul Legii nr. 98/2016, cu modificările şi completările ulterioare, astfel cum se obligă prin semnarea Contractului; **Prestatorul este operatorul economic în sensul Legii nr. 98/2016,** cu modificările şi completările ulterioare, cum a fost acceptată oferta sa şi cum se obligă prin semnarea Contractului
4. **preţul contractului** – suma de bani plătibilă Prestatorului de către Beneficiar, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
5. **servicii** - activităţi a căror prestare fac obiectul contractului;
6. **oferta** – documentaţia care cuprinde propunerea tehnică şi propunerea financiară, inclusiv clarificările şi/sau măsurile de remediere aduse până la depunerea ofertelor ce privesc aspecte tehnice şi financiare;
7. **propunerea tehnică** – document al ofertei, elaborat pe baza cerinţelor din Caietul de sarcini, stabilite de autoritatea contractantă;
8. **propunerea financiară** – document al ofertei prin care se furnizează informaţiile cerute prin documentaţia de atribuire cu privire la preţ, tarif, alte condiţii financiare şi comerciale;
9. **documentaţie de atribuire** – documentaţie ce cuprinde toate informaţiile legate de obiectul contractului de achiziţie publică şi de procedura de atribuire a acesteia, inclusiv Caietul de sarcini;
10. **caiet de sarcini** – reprezintă anexă a prezentului Contract, întocmit de către Autoritatea contractantă, care include obiectivele, sarcinile şi specificaţiile, caracteristicile serviciilor descrise în mod obiectiv într-o manieră corespunzătoare îndeplinirii necesităţii Beneficiarului, menţionând, după caz metodele şi resursele care urmează să fie utilizate de Prestator şi/sau serviciile care trebuie prestate, finalizate şi predate de Prestator, inclusiv nivelurile de calitate, performanţă, protecţia mediului, sănătate publică sau siguranţa, precum şi cerinţele aplicabile Prestatorului în ceea ce priveşte informaţiile şi documentele care trebuie puse la dispoziţia Beneficiarului;
11. **forţa majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

 **j.**  **zi** - zi calendaristică; an - 365 de zile.

***3. Interpretare***

**3.1.** În prezentul contract, cu excepţia unei prevederi contrare cuvintele la forma singular vor include forma de plural şi vice-versa, acolo unde acest lucru este permis de context.

**3.2**. Termenul “zi” sau “zile” sau orice referire la zile, reprezintă zile calendaristice dacă nu se specifică în mod diferit.

***4. Obiectul contractului***

**4.1.** Prestatorul se obligă să presteze,Servicii publice de adăpostire a animalelor aflate în pericol pe raza județului Cluj, ce fac obiect al unui ordin de plasare în adăpost, conform Caietului de sarcini şi a ofertei prezentate, în perioada convenită şi în conformitate cu obligaţiile asumate prin prezentul Contract, până la atingerea valorii contractului.

***5. Preţul contractului***

**5.1.** Preţul convenit pentru îndeplinirea contractului, respectiv preţul serviciilor prestate, plătibil Prestatorului de către Beneficiar, conform ofertei financiare, este de....................lei la care se adaugă TVA conform actelor normative în vigoare la data recepţionării facturii.

**5.2.** Preţul contractului poate fi revizuit, din punct de vedere economic, în condiţiile prevăzute la art. 20.5 alin. (2) lit. b) din prezentul contract.

**5.3**.. Beneficiarul se obligă să platească în termen de 30 de zile de la depunerea facturii emise de prestator pentru îngrijirea animalului pentru care a fost emis ordinul de plasare în adăpost. Factura se va emite în ziua imediat următoare expirării măsurii de plasare în adăpost, 45+30 de zile, după caz, aceasta fiind însoţită obligatoriu de un raport detaliat (specia animalului, bolile tratate, intervenţii efectuate, deparazitări efectuate, vaccinările efectuate şi pentru ce anume, hrănirea – tipul de hrană şi cantitatea).

**5.4.** La emiterea facturilor, Prestatorul va avea în vedere precizările O.U.G. nr. 120/2021 privind administrarea şi implementarea sistemului naţional privind factura electronică RO e-factura şi factura electronică în România.

**5.5.** Dacă factura nu este întocmită corespunzător şi sunt necesare clarificări suplimentare sau alte documente suport din partea Prestatorului, termenul de 30 de zile pentru plată se suspendă. Repunerea în termen se face la momentul îndeplinirii tuturor condiţiilor de formă şi de fond ale facturii.

5.6. Plăţile pentru serviciile prestate se vor face în contul de trezorerie menţionat de Prestator, la art. 1. Orice schimbare a contului Prestatorului, va fi notificată oficial de către acesta Beneficiarului, în maximum 3 zile de la schimbare, fără a necesita act adiţional la contract.

***6. Durata contractului***

**6.1.** Durata prezentului Contract este de la data intrării în vigoare până la finalizarea tuturor obligaţiilor de către părţile contractuale şi poate fi modificată cu acordul părţilor, în conformitate cu prevederile art. 20 din prezentul contract.

**6.2.** Data intrării în vigoare a prezentului Contract este data înregistrării acestuia de către părţile contractante, producând efecte până la finalizarea tuturor obligaţiilor de către părţile contractuale.

**6.3.** Perioada de prestare este: de la data semnării şi înregistrării contractului de ambele părţi până la data de................................

***7. Executarea contractului***

**7.1.** Executarea contractului începe la data semnării contractului de ambele părţi.

***8. Documentele contractului***

**8.1.** Documentele contractului sunt :

- referat de necesitate şi oportunitate;

- Caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;

- oferta, respectiv propunerea tehnică şi financiară, inclusiv clarificările ce privesc aspecte tehnice şi financiare;

- contractele cu subcontractanţii, în măsura în care în contractul de achiziţie publică este reglementat un mecanism de efectuare a plăţilor direct către subcontractanţi (contractele între contractant şi subcontractant/subcontractanţi nominalizaţi în ofertă) (dacă este cazul);

- acordul de asociere (dacă este cazul);

- Centralizatorul de plăţi.

**8.2.** Documentele contractului constituie anexe – părţi integrante ale prezentului contract.

***9. Obligaţiile principale ale prestatorului***

**9.1.** Prestatorul se obligă să presteze serviciile ce fac obiectul prezentului Contract în temeiul stabilit la art. 6.3 cu personal calificat care corespunde cerinţelor menţionate în Caietul de sarcini şi propunerea tehnică.

**9.2.** Prestatorul are obligaţia, în termenul convenit prin prezentul Contract, de a încheia cu Beneficiarul, Procesul-verbal de recepţie a serviciilor, la finalizarea prestării serviciilor.

**9.3.** Prestatorul va garanta că el, colaboratorii şi subcontractanţii săi (după caz) au experienţa şi capacitatea necesară pentru prestarea serviciilor.

**9.4.** Prestatorul îşi asumă răspunderea privind disponibilitatea personalului său de a participa la şedinţe tehnice cu Beneficiarul şi/sau persoana autorizată de acesta, ori de câte ori este necesar, pe parcursul derulării contractului.

**9.5.** Prestatorul va soluţiona neconformităţile şi neconcordanţele semnalate de către Beneficiar în termen de 2 zile, de la primirea de la Beneficiar a acestora.

**9.6.** Prestatorul se obligă să despăgubească Beneficiarul împotriva oricăror:

**a)** reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate;

**b)** situaţiile din care rezultă daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către Beneficiar.

***10. Obligaţiile principale ale beneficiarului***

**10.1**. Beneficiarul se obligă să recepţioneze serviciile prestate în termen de maxim 5 zile de la finalizarea verificărilor prevăzute la art. 16, şi în acest sens, să încheie un proces-verbal de recepţie a serviciilor cu Prestatorul.

**10.2.** Beneficiarul se obligă să plătească preţul către Prestator, în termen de 30 de zile de la momentul intrarii în posesie a facturii acesteia, în condiţiile prevederilor art. 5.3 din prezentul Contract.

***11. Sancţiuni pentru neîndeplinirea culpabilă a obligaţiilor***

**11.1.** În cazul în care, din vina sa exclusivă, Pestatorul nu reuşeşte să respecte termenele asumate conform art. 6.3 şi/sau să-şi execute prin contract, conform art. 6, art.9 şi art. 13 atunci Beneficiarul are dreptul de a deduce din preţul contractului, ca penalităţi, o sumă echivalentă cu 0.1% pe zi din valoarea neexecutată a contractului. Cuantumul penalităţilor nu poate depăşi valoarea debitului restant.

**11.2.** În cazul în care Beneficiarul nu onorează facturile în termen de 30 de zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu 0,1% pe zi din plata neefectuată.

**11.3.** În afara cazului în care Beneficiarul este de acord cu o prelungire a termenelor asumate conform art. 6.3. orice întârziere în îndeplinirea Contractului dă dreptul Beneficiarului de a solicita penalităţi Prestatorului, în cuantum de 0,1% pe fiecare zi de întârziere din valoarea contractului fără T.V.A.

**11.4.** Nerespectarea obligaţiilor asumate prin prezentul Contract de către una dintre părţi, în mod culpabil, dă dreptul părţii lezate de a considera contractul reziliat de drept şi poate pretinde plata de daune-interese, în conformitate cu prevederile legale în vigoare.

***12. Garanţia de bună execuţie a contractului***

Nu se constituie pentru prezentul contract.

***13. Alte obligaţii ale prestatorului***

**13.1.** Prestatorul are obligaţia de a executa serviciile prevăzute în Contract cu profesionalismul şi promptitudinea cuvenite angajamentului asumat şi în conformitate cu Caietul de sarcini şi cu prevederile legale în vigoare.

**13.2.** Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**13.3.** Prestatorul este pe deplin responsabil pentru prestarea serviciilor în termenul stabilit prin prezentul contract, conform art. 6.3. Totodată, este răspunzător atât de siguranţa tuturor operaţiunilor şi metodelor de prestare utilizate, a documentelor ce fac obiectul contractului, fără a aduce atingere acestora, cât şi de calificarea personalului folosit pe toată durata contractului.

***14. Reguli privind protecţia datelor***

***14.1.*** Prestatorul se obligă să respecte prevederile legale cu privire la protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date, respectiv Regulamentul (U.E.) 2016/679 (Regulamentul general privind protecţia datelor RGPD 2018).

**14.2.** Părţile trebuie să respecte normele şi obligaţiile impuse de dispoziţiile în vigoare, privind protecţia datelor cu caracter personal.

**14.3.** Părţile sunt conştiente de faptul că normele europene din Regulamentul 679/2016 se aplică oricărui operator de date sau împuternicit, situat în Uniunea Europeană şi oricărei persoane care prelucrează date cu caracter personal ale persoanelor vizate, situate în Uniunea europeană sau care le furnizează servicii. Prin urmare, Părţile confirmă respectarea deplină a următoarelor prevederi, inclusiv, dar fără a se limita la:

**a)**. Capacitatea de a respecta drepturile persoanelor vizate privind ştergerea, corectarea sau transferul informaţiior personale;

**b)**. Informarea în caz de breşă de date a tuturor destinatarilor relevanţi, într-un interval maxim de 72 de ore şi, în cazul Prestatorului nu mai mult de 24 ore de la momentul în care o astfel de încălcare a securităţii datelor, a ajuns în atenţia acestuia;

**c).** Îndeplinirea tuturor îndatoririlor obligatorii privind documentarea conformării cu Regulamentul 679/2016. Art. 3. Părţile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării, orice prelucrare suplimentară, sau în alt scop, face obiectul unui acord separat de prelucrare a datelor, încheiat între părţi. De asemenea perioada de stocare a datelor personale prelucrare prin contract este limitată la perioada corespondentă realizării obiectului principal al contractului.

**14.4.** Datele cu caracter personal schimbate între Părţi, nu pot deveni accesibile sau comunicate unor terţe părţi neautorizate, sau puse la dispoziţie spre utilizare într-un alt mod. Prin urmare, părţile vor lua toate măsurile tehnice şi în special organizatorice necesare, în ceea ce priveşte obligaţiile asumate prin această clauză, dar făra a se limita la acestea:

**a)**. Vor împiedica persoanele neautorizate să obţină acces la sistemele de prelucrare a datelor cu care sunt prelucrate sau utilizate datele cu caracter personal;

**b)**. Vor preveni utilizarea fără autorizaţie a sistemelor de prelucrare a datelor;

**c)**. Se vor asigura că persoanele care au dreptul să utilizeze un sistem de prelucrare a datelor, au acces numai la datele la care au drept de acces şi că datele cu caracter personal nu pot fi citite, copiate, modificate sau eliminate, fară autorizaţie în cursul prelucrării sau utilizării şi după stocare;

**d).** Se vor asigura că datele cu caracter personal nu pot fi citite, copiate, modificate sau eliminate, fără autorizaţie în timpul transmiterii electronice sau transportului şi că este posibil să verifice şi să stabilească către care organisme se doreşte să se efectueze transferul datelor cu caracter personal prin mijloace de transmitere a datelor;

**e).** Se vor asigura că pot verifica şi stabili dacă şi de către cine au fost introduse, modificate, sau eliminate datele cu caracter personal în/din sistemele de prelucrare a datelor;

**f)**. Se vor asigura că, în cazul unei acţiuni de prelucrare a datelor cu caracter personal, datele sunt prelucrate strict în conformitate cu prezentul contract încheiat între părţi;

**g).** Se vor asigura că datele cu caracter personal sunt protejate de distrugere sau pierdere accidentală;

**h)**. Se vor asigura că datele colectate în scopuri diferite pot fi prelucrate separat.

***15. Alte obligaţii ale Beneficiarului***

15.1. Beneficiarul va pune la dispoziţia Prestatorului informaţiile pe care acesta le solicită şi pe care le consideră strict necesare îndeplinirii contractului.

***16. Recepţie şi verificări***

**16.1.** Beneficiarul are dreptul de a verifica modul de prestare a serviciilor pentru a stabili conformitatea lor cu prevederile ce decurg din art. 9 şi art. 13 din prezentul contract şi din documentele anexate la acesta, în termen de 5 zile de la finalizarea prestării serviciilor.

**16.2**. **(1)** Verificările vor fi efectuate în conformitate cu prevederile art. 4 şi art.8 din prezentul contract.

**(2)** Beneficiarul are obligaţia de a notifica, în scris, Prestatorului identitatea reprezentanţilor săi împuterniciţi pentru acest scop.

***17. Începere, finalizare, întârzieri, sistare***

**17.1. (1)** Începerea prestării serviciilor se face de la data semnării contractului de către ambele părţi.

**(2)** În cazul în care prestarea acestora suferă întârzieri şi/sau necesită costuri suplimentare, datorate în exclusivitate Beneficiarului, părţile vor stabili de comun acord:

**a).** prelungirea perioadei de prestare a serviciului, inclusiv a duratei contractului (dacă este cazul); şi

**b).** totalul cheltuielilor aferente, dacă este cazul, care se vor adăuga la preţul contractului, şi vor semna un act adiţional în acest sens.

**17.2. (1)** Serviciile prestate în baza contractului trebuie finalizate în termenul convenit de părţi, termen care se calculează potrivit prevederilor de la art. 6.3 din prezentul contract.

**(2)** În cazul în care apar:

**i)** orice motive de întârziere, ce nu se datorează Prestatorului; sau

**ii)** alte circumstanţe neobişnuite, susceptibile de a surveni altfel decât prin încălcarea contractului de către Prestator, îndreptăţesc Prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

**17.3. (1)** Dacă pe parcursul îndeplinirii contractului, Prestatorul nu respectă termenul de prestare, acesta are obligaţia de a notifica acest lucru, în timp util, Beneficiarului.

**(2)** Modificarea datei/perioadelor de prestare asumate prin termenul contractual se face strict cu acordul Beneficiarului, prin act adiţional.

**17.4.** În afara cazului în care Beneficiarul este de acord cu o prelungire a termenului de prestare a serviciilor, orice întârziere în îndeplinirea contactului dă dreptul Beneficiarului de a solicita penalităţi Prestatorului, în cuantum de 0,1% din valoarea contractului pentru fiecare zi de întârziere. Cuantumul penalităţilor nu poate depăşi valoarea debitului restant.

**17.5.** Prezentul contract poate fi modificat numai prin acordul scris al părţilor semnatare, prin încheierea unor acte adiţionale semnate de ambele părţi contractuale.

**17.6.** Dacă pe parcursul îndeplinirii contractului, se constată faptul că anumite elemente sunt inferioare sau nu corespund cerinţelor prevăzute în propunerea tehnică şi Caietul de sarcini, se va solicita rezilierea contractului şi angajarea răspunderii contractuale.

**17.7.** În cazul în care în urma verificărilor se fac observaţii, Prestatorul va proceda la refacerea, completarea serviciilor în conformitate cu solicitările respective.

***18.Subcontractanţi***

**18.1.** Prestatorul are obligaţia de a încheia contracte cu Subcontractanţii desemnaţi, în aceleaşi condiţii în care el a semnat contractul de prestari servicii cu Beneficiarul.

**18.2. (1)** Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

**(2)** Contractele prezentate conform prevederilor alin. (1) trebuie să fie în concordanţă cu oferta şi se vor constitui anexe la Contractul de achiziţie publică. Contractele vor conţine în mod obligtoriu denumirea Subcontractanţilor, datele de contact ale acestora, reprezentanţii legali, partea/părţile din contract care urmează a fi îndeplinite de către aceştia, valoarea la care se ridică partea/părţile respective.

**(3)** Lista Subcontractanţilor, cu datele de recunoaştere ale acestora se constituie în anexă la contract.

**18.3. (1)** Prestatorul este pe deplin răspunzător faţă de Beneficiar, de modul în care îndeplineşte contractul.

**(2)** Subcontractantul este pe deplin răspunzător faţă de Prestator, de modul în care îşi îndeplineşte partea sa din contract.

**(3)** În situaţia în care un contract de subcontractare este denunţat unilateral/reziliat de către una din părţi, Prestatorul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant în condiţiile prevăzute la art 18.4 din prezentul contract.

**18.4. (1)** Prestatorul are dreptul de a implica noi Subcontractanţi, pe durata executării contractului de achiziţie publică, cu condiţia ca nominalizarea acestora să nu reprezinte o modificare a Contractului de achiziţie publică.

**(2)** Atunci când înlocuirea sau introducerea unor noi Subcontractanţi are loc după atribuirea contractului, Prestatorul are obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţii lor de implicare în contractul care urmează să fie îndeplinit. De asemenea, Prestatorul are obligaţia de a transmite Beneficiarului o declaraţie pe propria răspundere din partea noilor subcontractanţi, prin care aceştia îşi asumă respectarea prevederilor Caietului de sarcini şi a propunerii tehnice depuse de către Prestator la ofertă, aferentă activitaţii supuse subcontractării.

**(3)** În situaţia prevăzută la alin. (1), Prestatorul va transmite Beneficiarului informaţiile prevăzute la art. 18.4 alin. 2 din prezentul Contract şi va solicita Beneficiarului privind eventualii noi Subcontractanţi implicaţi ulterior în executarea Contractului.

**(4)** Prestatorul are obligaţia de a încheia un contract cu noul subcontractant în concordanţă cu oferta depusă.

**(5)** În situaţia înlocuirii unui subcontractant, obiectul noului contract de subcontractare nu trebuie să modifice obiectul contractului de subcontractare anterior.

**(6)** Contractele încheiate cu noii subcontractanti, precum şi declaraţia pe propria răspundere prevăzută a alin. (2) vor fi prezentate cu cel puţin 10 zile înainte de începerea prestării serviciilor de către noii Subcontractanţi.

**(7)** Schimbarea unui Subcontractant nu va conduce la modificarea propunerii tehnice sau financiare iniţiale.

**(8)** Prestatorul va răspunde pentru actele şi faptele Subontractanţilor săi şi ale experţilor, agenţilor, salariaţilor acestora, ca şi cum ar fi actele sau faptele sale. Acceptarea de către Beneficiar a subcontractării oricărei părţi a prezentului contract, nu va elibera Prestatorul de niciuna dintre obligaţiile sale din prezentul contract.

**(9)** Niciun contract de subsontractare nu va crea raporturi contractuale între Subcontractant şi Beneficiar.

**18.5.** Subcontractanţii îşi vor exprima la momentul încheierii contractului de achiziţie publică sau la momentul introducerii acestora în contractul de achizitie publică, după caz, opţiunea de a fi plătiţi direct de către Beneficiar.

**18.6.** Beneficiarul efectuează plăţi directe către Subcontractanţii agreaţi doar atunci când prestarea serviciilor acestora este confirmată prin documente agreate de toate cele 3 părţi, respectiv Beneficiarul, Prestatorul şi Subcontractantul sau de Beneficiar şi Subcontractant atunci când, în mod nejustificat, Prestatorul blochează confirmarea executării obligaţiilor asumate de Subcontractant.

**18.7. (1)** Prestatorul poate schimba oricare Subcontractant, numai dacă acesta nu şi-a îndeplinit partea sa din contract. Schimbarea subcontractorului nu va modifica preţul contractului şi va fi notificată Beneficiarului, conform prevederilor art. 18.4 alin. (6) din prezentul Contract.

**(2)** Prestatorul are dreptul de a înlocui Subcontractanţii nominalizaţi cu avizul prealabil al Beneficiarului şi fără a modifica propunerea tehnică, anexe la prezentul contract.

***19. Rezilierea contractului***

**19.1.** Nerespectarea de către Prestator, din culpa sa exclusivă, a obligaţiilor asumate prin prezentul Contract, dă dreptul Beneficiarului de a rezilia Contractul.

**19.2.** Nerespectarea de către Beneficiar, din culpa sa exclusivă, a obligaţiilor asumate prin prezentul Contract, dă dreptul Prestatorului de a cere rezilierea Contractului şi de a pretinde numai plata corespunzătoare pentru partea din Contract îndeplinită şi recepţionată, până la data încetării Contractului.

**19.3. (1)** Beneficiarul are dreptul de a rezilia Contractul, cu efecte depline, printr-o notificare de reziliere scrisă adresată Prestatorului, fără a mai fi necesară îndeplinirea vreunei formalităţi prealabile şi fără a mai fi necesară intervenţia vreunei instanţe judecătoreşti.

**(2)** Beneficiarul poate transmite anterior o notificare de remediere, Prestatorul având obligaţia de a remedia situaţia semnalată în termenul stabilit în notificare.

**(3)** Dacă Prestatorul nu a remediat situaţia în cadrul termenului prevăzut în notificare, rezilierea operează de plin drept la expirarea termenului din notificarea de remediere.

**19.4. (1)** Situaţiile în care se impune emiterea de către Beneficiar a unei notificări de reziliere sunt, fără a se limita la acestea:

- Prestatorul nu-şi îndeplineşte obligaţiile, conform prevederilor Contractului, astfel cum sunt stabilite la art. 9.5 şi art. 13;

- Prestatorul nu se conformează, în termenul stabilit, conform notificării emise de Beneficiar, prin care i se solicită remedierea defecţiunilor/neconformităţii precum şi executarea sau neexecutarea obligaţiilor din prezentul Contract, care afectează în mod grav executarea în mod corespunzător şi la termen a obligaţiilor contractuale ale Prestatorului;

- Prestatorul refuză sau omite să aducă la îndeplinire dispoziţiilor emise de Beneficiar în condiţiile prezentului Contract;

- Prestatorul a săvârşit abateri profesionale, astfel cum sunt stabilite la art. 167 alin. (3) din Legea nr. 98/2016 privind achiziţiile publice, cu modificările şi completările ulterioare.

- Prestatorul subcontractează fără a avea acordul scris al Beneficiarului;

- Prestatorul se află într-o situaţie de conflict de interese, iar această situaţie nu poate fi remediată în mod efectiv prin alte măsuri mai puţin severe;

- Prestatorul a fost condamnat pentru o infracţiune în legătură cu exercitarea profesiei, printr-o hotărâre judecătorească definitivă;

- are loc orice modificare organizaţională care implică o schimbare cu privire la personalitatea juridică, natura sau controlul Prestatorului, cu excepţia situaţiei în care asemenea modificări sunt realizate prin Act adiţional la prezentul Contract.

- apariţia oricarei altei incapacităţi legale care să împiedice executarea Contractului;

- în cazul în care, printr-un act normativ se modifică interesul public al Beneficiarului în legătură cu care se prestează serviciile care fac obiectul Contractului;

- Prestatorul a încălcat obligaţiile în domeniul mediului, social şi al relaţiilor de muncă, stabilite prin legislaţia adoptată la nivelul Uniunii Europene, legislaţia naţională, prin acorduri colective sau prin tratatele, convenţiile şi acordurile internaţionale în domeniul de activitate aplicabil Serviciilor care fac obiectul Contractului şi aceste încălcări au fost stabilite printr-un act sancţionator emis de către autorităţile competente;

- are loc o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curtii de Justiţie a Uniunii Europene şi ca urmare a acestui fapt, Contractul nu ar fi trebuit atribuit Prestatorului.

**19.5.** Beneficiarul poate rezilia contractul şi în următoarele cazuri:

**a)** în cazul în care Prestatorul nu pune în aplicare Contractul, în conformitate cu Oferta sau încalcă alte obligaţii contractuale sau în mod repetat, refuză să respecte obligaţiile contractuale;

**b)** în cazul în care procedura de atribuire a Contractului, sau punerea în aplicare a Contractului se dovedesc a fi fost supuse unor erori substanţiale, nereguli sau fraude;

**c)** în cazul în care Prestatorul este într-o situaţie care ar putea constitui un conflict de interese;

**19.6.** Prestatorul datorează Beneficiarului, cu titlu de daune-interese în situaţia rezilierii Contractului pe baza conflictului de interese, suma de 20% cumulativ cu orice alte obligaţii de plată în sarcina Prestatorului până la data încetării Contractului.

**19.7.** Prestatorul poate rezilia Contractul în cazul în care:

**a)** Beneficiarul a comis erori substanţiale, nereguli sau fraude în cadrul procedurii de atribuire a Contractului sau punerea în aplicare a Contractului;

**b)** Beneficiarul nu îşi îndeplineşte obligaţiile care îi revin, în special a furniza informaţiile necesare pentru punerea în aplicare a Contractului.

**19.8.** Partea notificată cu privire la rezilierea Contractului de către cealaltă Parte, în termen de 5 zile de al data primirii notificării poate prezenta observaţii, inclusiv măsurile propuse pentru a continua îndeplinirea obligaţiilor sale contractule. În caz contrar, actul de încetare a Contractului devine executoriu în termen de 5 zile de la expirarea termenului de prezentare a observaţiilor.

**19.9.** Prestatorul nu are dreptul la daune pentru orice pierdere care rezultă din încetarea înainte de termen a Contractului. Inclusiv pierderea profiturilor anticipate, cu excepţia cazului în care pierderea sau paguba au fost cauzate din culpa Beneficiarului.

**19.10.** În termen de 30 de zile la data rezilierii Contractului, Prestatorul trebuie să prezinte Beneficiarului, orice document şi orice factură necesară pentru Serviciile care au fost prestate înainte de data rezilierii.

**19.11.** În cazul deschiderii unei proceduri generale de insolvenţă împotriva Prestatorului, acesta, prin lichidator sau administrator judiciar, are obligaţia de a notifica Beneficiarul în termen de 3 zile de la deschiderea procedurii.

**19.12.** În cazul deschiderii unei proceduri generale de insolvenţă împotriva unui Subcontractant sau a unui terţ susţinător, Prestatorul are aceleaşi obligaţii stabilite la clauzele de la articolul anterior din prezentul Contract.

**19.13.** În cazul în care Prestatorul intră în stare de faliment, în proces de lichidare sau se află într-o situaţie care produce efecte similare, Prestatorul este obligat să acţioneze în acelaşi fel cum este stipulat la clauzele anterioare, din prezentul Contract.

**19.14. (1)** Beneficiarul îşi rezervă dreptul de a renunţa oricând la contract, printr-o notificare scrisă adresată Prestatorului, fără nici o compensaţie, dacă acesta din urmă dă faliment, cu condiţia ca această renunţare să nu prejudicieze sau să afecteze dreptul la acţiune sau despăgubire pentru Prestator.

**(2)** În situaţia prevăzută la alin. (1), Prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***20. Condiţii de modificare a contractului***

**20.1.** Părţile contractante au dreptul, pe durata îndeplinirii contractului, de a conveni modificarea şi/sau clauzelor acestuia, prin act adiţional, cu stricta respectare a prevederilor Legii nr. 98/2016 privind achiziţiile publice, cu modificările şi completările ulterioare fără organizarea unei noi proceduri de atribuire, cu acordul Părţilor, fără a afecta caracterul general al Contractului, inclusiv în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului şi în limitele prevăzute de art. 221 din Legea nr. 98/2016 privind achiziţiile publice, cu modificările şi completările ulterioare, coroborate cu prevederile referitoare la modificări contractuale din Hotărârea de Guvern nr. 395/2016 (art. 164 şi art. 165) cu modificările şi completările ulterioare.

**20.2.** Modificările nesubstanţiale sunt singurele modificări ale Contractului care pot fi făcute fără organizarea unei noi proceduri de atribuire.

**20.3.** Modificările contractuale nu trebuie să afecteze, în nici un caz şi în nici un fel, rezultatul procedurii de atribuire, prin anularea sau diminuarea avantajului comparativ pe baza căruia Prestatorul a fost declarat câştigător în cadrul procedurii de atribuire.

**20.4.** Partea care propune modificarea Contractului, are obligaţia de a transmite celeilalte Părţi propunerea de modificare a Contractului, cu cel puţin 15 zile înainte de data la care se consideră că modificarea Contractului ar trebui să producă efecte.

**20.5.** Modificarea contractului prin revizuire

**(1)** Modificările contractului de servicii, indiferent dacă sunt sau nu evaluabile în bani, se realizează în conformitate cu prevederile Legii nr. 98/2016 cu modificările şi completările ulterioare şi ale Hotarârii de Guvern nr 395/2016 cu modificările şi completările ulterioare.

**(2)** Revizuirea prezentului Contract se realizează ca urmare a evaluării serviciilor prestate, rezultatelor şi performanţelor Prestatorului în cadrul Contractului. Modificarea Contractului prin revizuire intervine în scopul atingerii obiectului Contractului, care constă în serviciile pe care Prestatorul se obligă să le presteze în conformitate cu prevederile din prezentul Contract, cu dispoziţiile legale, aprobările şi standardele tehnice, profesionale şi de calitate în vigoare şi conform cerinţelor din Caietul de sarcini precum şi a celorlalte anexe ale Contractului, care fac parte integrantă din Contract, în următoarele situaţii:

**a)** Părţile contractante

- din punct de vedere al schimbării denumirii, al statutului, al acţionariatului, al formei societăţii, care nu atrag crearea unei persoane juridice noi, al schimbării sediului social;

- atunci când Prestatorul este înlocuit de un nou Prestator, în situaţia în care drepturile şi obligaţiile Prestatorului iniţial rezultate din Contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către un alt operator economic, care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale Contractului de achiziţie publică şi să nu se realizeze cu scopul de a eluda aplicarea procedurilor de atribuire prevăzute de Legea nr. 98/2016 privind achiziţiile publice, cu modificările şi completările ulterioare.

**b)** Preţul contractului – preţul contractului poate fi revizuit, în condiţiile art. 221 din Legea nr. 98/2016 privind achiziţiile publice, cu modificările şi completările ulterioare. Părţile contractante au dreptul, pe durata îndeplinirii contractului, de a conveni modificări nesubstanţiale cu privire la preţul contractului, la apariţia următoarelor circumstanţe:

- Modificări ale cantităţilor de servicii;

- Suplimentarea/omiterea unor servicii pe parcursul execuţiei contractului se dovedesc necesare în vederea îndeplinirii obiectului acestuia;

- Modificarea succesiunii activităţilor;

- Modificări legislative, inclusiv ale STAS-urilor, standardelor, normelor aplicabile.

**c)** Termenul de prestare şi/sau durata contractului – în condiţiile art. 221, alin. (1) din Legea nr. 98/2016 privind achiziţiile publice, cu modificările ulterioare şi a documentaţiei de atribuire, Părţile contractante au dreptul de a conveni o prelungire a termenului de prestare şi/sau a duratei contractului, în situaţia apariţiei de impedimente în prestarea serviciilor din cauze neimputabile Prestatorului , care au influenţat asupra termenului de prestare.

**d)** Modalităţi de plată şi recuperare a creanţelor – în cazul unor eventuale modificări ale legislaţiei.

**e)** Inspecţii/verificări – în cazul unor solicitări suplimentare de documente din partea celor 2 Părţi contractante şi/sau inspecţii/verificări suplimentare care pot apărea pe parcursul derulării contractului, în vederea îndeplinirii obiectului acestuia, precum şi pentru o bună gestionare a derulării contractului;

**f)** Subcontractanţii – Introducere/schimbarea subcontractanţilor/exprimarea obţiunii acestora de a fi plătiţi direct de Beneficiar, se poate opera în vederea unei mai bune gestionări/derulări a contractului.

20.6. Orice modificare contractuală generată de aplicarea clauzelor de revizuire de la art. 20.5 din prezentul contract, va face obiectul unui act adiţional.

***21. Încetarea contractului***

***21.1.*** Prezentul Contract poate înceta prin:

**a)** executarea corespunzătoare a obligaţiilor conform prevederilor prezentului Contract, precum şi a anexelor acestuia;

**b)** acord de voinţă a Părţilor;

**c)** denunţarea unilaterală de către Beneficiar în cazurile stabilite la art. 22 Denunţarea contractului de către Beneficiar, în baza unei notificări de 5 zile calendaristice transmisă în scris de către Beneficiar, Prestatorului;

**d)** rezilierea de către o Parte în cazul îndeplinirii în mod necorespunzător sau neindeplinirea obligaţiilor contractuale de către cealaltă Parte contractantă, conform prevederilor art. 19 – Rezilierea contractului;

**e)** dacă forţa majoră şi consecinţele acesteia durează pentru o perioadă mai mare de 90 de zile, fiecare parte poate renunţa la executarea Contractului. În acest caz, niciuna dintre Părţi nu are dreptul de a cere despăgubiri de la cealaltă Parte, dar acestea au îndatorirea de a-şi onora toate obligaţiile care le incubă în temeiul Legii şi al contractului până la data respectivă.

***22. Denunţarea contractului de către Beneficiar***

**22.1.** Beneficiarul are dreptul de a denunţa unilateral Contractul de achiziţie publică în perioada de valabilitate a acestuia, în una dintre următoarele situaţii:

**a)** la momentul atribuirii Contractului, fie Prestatorul se află în situaţia de a fi fost condamnat, prin hotărâre definitivă a unei instanţe judecătoreşti, fie persoana care este membru al organului de administrare, de conducere sau de supraveghere al respectivului operator economic ori are putere de reprezentare, de decizie sau de control în cadrul acestuia, se afla în situaţia de a fi fost condamnată printr-o hotărâre definitivă pentru comiterea uneia dintre următoarele infracţiuni pentru care nu a intervenit reabilitarea:

- constituirea unui grup infracţional organizat, astfel cum este prevăzut prin art. 367 din Legea 286/2009 privind codul penal, cu modificările şi completările ulterioare, sau prin dispoziţiile corespunzătoare ale legislaţiei penale a statului în care Ofertantul/Prestatorul, ca operator economic, a fost condamnat.

- infracţiuni de corupţie, astfel cum este prevăzut prin art. 289-294 din Legea nr 286/2009, modificările şi completările ulterioare, şi infracţiuni asimilate infracţiunilor de corupţie, astfel cum este prevăzut prin art. 10-13 din Legea nr 78/2000 pentru prevenirea, descoperirea şi sancţionarea faptelor de corupţie, cu modificările şi completările ulterioare, sau prin dispoziţiile corespunzătoare ale legislaţiei penale a statului în care Ofertantul/Prestatorul, ca operator economic, a fost condamnat.

- traficul şi exploatarea persoanelor vulnerabile, astfel cum este prevăzut prin art. 209-217 din Legea nr. 286/2009, cu modificările şi completările ulterioare, sau prin dispoziţiile corespunzătoare ale legislaţiei penale a statului în care Ofertantul/Prestatorul, ca operator economic, a fost condamnat.

**b**) contractul nu ar fi trebuit să fie atribuit Prestatorului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

**22.2.** Prestatorul acceptă şi înţelege expres că, pe perioada valabilităţii prezentului Contract, Beneficiarul are dreptul de a denunţa unilateral Contractul, prin transmiterea către Prestator a unei notificări scrise cu 5 zile calendaristice anterior datei la care încetarea produce efecte, în următoarele cazuri:

**a)** a luat la cunoştinţă de faptul că la momentul atribuirii Contractului, Prestatorul se află într-una dintre situaţiile care ar fi determinat exculderea acestuia din procedura de atribuire, în temeiul art. 164 din Legea nr. 98/2016, respectiv fost condamnat prin hotărâre definitivă a unei instanţe judecătoreşti, pentru comiterea uneia dintre infracţiunile prevăzute la art. 164, alin. (1) din Legea nr. 98/2016.

**b)** a luat la cunoştinţă că la momentul atribuirii Contractului, un membru al organului de administrare, de conducere, de supraveghere al Prestatorului, un membru cu putere de reprezentare, de decizie sau de control asupra Prestatorului se află într-una dintre situaţiile care ar fi determinat excluderea acestuia din procedura de atribuire, în temeiul art. 164 din Legea nr. 98/2016, respectiv fost condamnat prin hotărâre definitivă a unei instanţe judecătoreşti, pentru comiterea uneia dintre infracţiunile prevăzute la art. 164, alin. (1) din Legea nr. 98/2016.

**22.3.** Beneficiarul îşi rezervă dreptul de a denunţa unilateral contractul, în termen de 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificrea clauzelor contractului în măsura în care îndeplinirea contractului respectiv ar fi contrară interesului public.

***23. Cesiunea***

 **23.1.** În prezentul Contract este permisă doar cesiunea creanțelor rezultate din acest Contract, obligațiile rămânând în sarcina părților contractante, astfel cum au fost stipulate și asumate iniţial, cu acordul prealabil al Beneficiarului.

**23.2.** Cesiunea nu va exonera Prestatorul de nicio responsabilitate sau orice alte obligaţii asumate prin contract.

**23.3.** Atunci când un Subcontactant îşi exprimă dorinţa de a fi plătit direct, este permisă cesiunea de creanţă în favoarea Subcontractanţilor legată de partea/părţile din Contract care sunt îndeplinite de aceştea. Transferul de drept al obligaţiilor de plată către Subcontractant/Subcontractanţi pentru partea/părţile din Contract aferentă/aferente acestuia/acestora, va avea loc în momentul în care va fi confirmată îndeplinirea obligaţiilor asumate prin Contractul de subcontractare, în conformitate cu prevederile art. 18.6.

**23.4.** Prestatorul poate transmite parţial sau total, prin acte juridice, creanţele născute din acest Contract, fără să poată modifica termenul şi numai cu acordul prealabil scris al Beneficiarului.

***24. Forţa majoră***

**24.1.** Forţa majoră este constatată de o autoritate competentă.

**24.2.** Forţa majoră exonerează părţile contractante de îndeplinirea obligaţiilor asumate prin prezentul Contract, pe toată perioada în care acesta acţionează.

**24.3**. Durata contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

**24.4.** Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

***25. Soluţionarea litigiilor***

**25.1.** Beneficiarul şi Prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**25.2.** Dacă, după 15 zile de la începerea acestor tratative, Beneficiarul şi Prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.

***26. Legea aplicabilă şi limba care guvernează contractul***

**26.1.** Limba care guvernează contractul este limba română, cu excepţia cazului în care părţile convin în scris, la începutul contractului, asupra unei alte limbi de comunicare.

**26.2**. Contractul va fi interpretat conform legilor din România.

***27. Comunicări***

**27.1. (1)** Orice comunicare dintre părţi, referitoare la îndeplinirea prezentului contract, trebuie să fie transmisă în scris.

**(2)** Orice document scris trebuie înregistrat atât în momentul transmiterii, cât şi în momentul primirii.

**27.2.** Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

Părţile au înţeles să încheie prezentul contract, azi ……………..….. în 2 (două) exemplare originale, cu valoare juridică egală, câte un exemplar pentru fiecare parte contractantă.

|  |  |
| --- | --- |
| **BENEFICIAR****JUDEŢUL CLUJ**  | **PRESTATOR** |
|  |  |